Ivysaur - Wikipedija

# Ivysaur

### Izvor: Wikipedija

Ivysaur
Opći podaci
Japansko ime | フシギソウ, Fushigisou
Redni broj | 2
Generacija | prva
Vrsta | Travnati/Otrovni
Stupanj | 1. stupanj
Razvio se iz | Bulbasaura
Razvija se u | Venusaura
Razvoj | stjecanjem iskustva
Visina | 1,0 m
Težina | 13,0 kg
Sposobnost | Bujanje (Overgrow)

Ivysaur je jedan od 493 fiktivne vrste Pokémona iz Pokémon franšize – videoigara, animiranih serija, manga stripova, TCG–a i ostalih medija kojima je tvorac Satoshi Tajiri.

Ivysaurovo ime kombinacija je engleske riječi ivy = bršljan i grčke riječi sauros = gušter (kao dinosaur). Njegovo je japansko ime Fushigisou, što dolazi od japanskih riječi fushigi = tajanstven i kusa = trava.

## [uredi] Biološke karakteristike

Ivysaur je evoluirani oblik Bulbasaura. I dalje je nezgrapan i zdepast, ali je nešto veći, s razvijenijim očnjacima, i ponekad može stajati na stražnjim nogama. Što je nekada bila lukovica na njegovim leđima, sada je cvjetni pupoljak. Veličina pupoljka može se povećati pod utjecajem Sunčeve svjetlosti, što tjera Ivysaura da hoda na sve četiri. Iako je lukovica sada rani oblik cvijeta, nije poznato je li Ivysaur biljka ili životinja. Suprotno od lukovice, čini se da pupoljak crpi energiju iz Ivysaura te vrši fotosintezu upijajući energiju Sunca. Noseći dodatni teret ojačava njegove noge pripremajući ga na završni stadij rasta. Pupoljak stvara ugodan miris kada je spreman procvasti te će se u tom trenutku Ivysaur razviti u Venusaura.

## [uredi] U videoigrama

Ivysaura se ne može pronaći u divljini te ga se može dobiti treniranjem Bulbasaura do 16. razine ili razmjenom. Bulbasaur je dostupan samo u prvotnim igrama i njihovim remake verzijama te kao nagrada u Pokémon Stadiumu. Zbog njegove rijetkosti, Ivysaur je veoma tražen od Pokémon kolekcionara. Isto tako, može ga se dobiti u Pokémon Yellow, prvotno razvivši Bulbasaura koji se može dobiti u gradu Ceruleanu ako je Pikachu dovoljno zadovoljan trenerom.

## [uredi] U animiranoj seriji

Ivysaur se u animiranoj seriji pojavio dvaput. U epizodi 51, "Bulbasaurov tajanstveni vrt", Ash Ketchum i društvo nađu se na mjestu gdje se razvijaju Bulbasauri, pod zaštitom Venusaura, gdje svjedoče prirodnom ciklusu u kojem brojni Bulbasauri evoluiraju u Ivysaure. Ash je branio pravo svog Bulbasaura koji se nije htio razviti. Drugo pojavljivanje bilo je u epizodi "Sudnji Dan", gdje Ash, Misty i Brock naiđu na Kanto trenera sa sva tri startera u njihovim razvijenim stadijima.

Unatoč činjenici da je bio Ashov Pokémon dulje od svih ostalih (izuzev Pikachua), njegov Bulbasaur nikada nije bio zainteresiran da evoluira u Ivysaura te je Ash poštovao njegovu odluku.

Dobavljeno iz "http://hr.wikipedia.org../../../i/v/y/Ivysaur.html"

Kategorije: Travnati Pokemoni | Otrovni Pokemoni

##### Views

- Članak
- Razgovor
- Trenutna inačica

##### Traži

##### Drugi jezici

- Català
- English
- Español
- Suomi
- Français
- Italiano
- 日本語
- Nederlands
- Polski
- Português
- Simple English
- Türkçe
- 中文